
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL DARBO ORGANIZAVIMO TVARKOS ŠAKIŲ RAJONO SAVIVALDYBĖS ADMINISTRACIJOJE NUSTATYMO

2020 m. birželio   d. Nr. AT-
Šakiai

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo  2020 m. birželio 3 d. sprendimu Nr. V-1366 „Dėl Lietuvos Respublikos sveikatos apsaugos ministro 2020 m. gegužės 11 d. sprendimo Nr. V-1118 „Dėl COVID-19 ligos (koronaviruso infekcijos) valdymo priemonių valstybės ir savivaldybių institucijų, įstaigų, valstybės ir savivaldybių valdomų įmonių darbo vietoms“ pakeitimo“, Šakių rajono savivaldybės administracijos nuostatų, patvirtintų Šakių rajono savivaldybės tarybos 2016 m. rugsėjo 23 d. sprendimu Nr. T-277 „Dėl Šakių rajono savivaldybės administracijos nuostatų patvirtinimo“, 24 punktu:
1. N u s t a t a u darbo organizavimo tvarką Šakių rajono savivaldybės administracijoje nuo 2020 m. birželio 15 d.:
1.1. Visi savivaldybės administracijos darbuotojai privalo:
1.1.1 laikytis Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo Aurelijaus Verygos nurodymų;
1.1.2 gavę informaciją apie jam nustatytą COVID-19 ligą (koronaviruso infekciją), apie tai informuoti Nacionalinį visuomenės sveikatos centrą prie Sveikatos apsaugos ministerijos (toliau – NVSC), bendradarbiauti su NVSC nustatant sąlytį turėjusius asmenis ir jiems taikant 14 dienų izoliaciją.
1.2.   Administracijos skyrių vedėjai (-os), seniūnijų seniūnai (-ės):
1.2.1. Užtikrina, kad administracijos skyriuose ir seniūnijose dirbtų darbuotojai, neturintys ūmių viršutinių kvėpavimo takų infekcijų ir kitų užkrečiamųjų ligų požymių (pvz., karščiavimas, sloga, kosulys, pasunkėjęs kvėpavimas, vėmimas, viduriavimas ir pan.):
1.2.1.1. nuolat stebi savo ir kitų skyriaus, seniūnijos darbuotojų sveikatą;
1.2.1.2. darbuotojams, kuriems pasireiškia ūmių viršutinių kvėpavimo takų infekcijų ir kitų užkrečiamųjų ligų požymių (pvz., karščiavimas 37,3° C ir daugiau), sloga, kosulys, pasunkėjęs kvėpavimas, vėmimas, viduriavimas ir pan.) rekomenduoti konsultuotis Karštąja koronaviruso linija tel. 1808 arba susisiekti su savo šeimos gydytoju konsultacijai nuotoliniu būdu.
1.2.2. Užtikrina skyriaus, seniūnijos darbuotojų ir lankytojų saugos reikalavimus: 
1.2.2.1. darbo vietos ir darbo vietų aplinka turi atitikti darbuotojų saugos ir sveikatos norminių teisės aktų reikalavimus; 
1.2.2.2. organizuojant susirinkimus, pasitarimus patalpoje, rekomenduoja darbuotojams dėvėti nosį ir burną dengiančias apsaugos priemones (veido kaukes, respiratorius ar kitas priemones);
1.2.2.3. neleidžia įstaigoje dirbti darbuotojams, kuriems privaloma izoliacija, izoliacijos laikotarpiu, išskyrus darbuotojus, dirbančius nuotoliniu būdu arba gavus NVSC leidimą.
1.3. Savivaldybės administracijos valstybės tarnautojai ir darbuotojai, dirbantys pagal darbo sutartis, kurie tiesiogiai aptarnauja įstaigos lankytojus:
1.3.1. pirmenybę teikia įstaigos lankytojų aptarnavimui nuotoliniu būdu. Jei nėra galimybės aptarnauti lankytojų nuotoliniu būdu, įstaigos lankytojus aptarnauja užtikrinant saugos priemones:
1.3.1.1. riboja fizinį kontaktą su lankytoju, jei įmanoma išlaikant ne mažesnį nei 1 metro atstumą arba atskiriant darbo vietą nuo lankytojo pertvaromis;
1.3.1.2. jei nėra pertvaros, užtikrinti, kad darbuotojai, aptarnaujantys įstaigos lankytojus, ir lankytojai dėvėtų nosį ir burną dengiančias apsaugos priemones.
1.4. Į Šakių rajono savivaldybės administracijos administracinio pastatą iš vidinės pusės (kiemo) įeinama su įėjimo kortelėmis, neturintys įėjimo kortelių, įeina su įėjimo kodais. Išeinama į Šakių rajono savivaldybės administracijos administracinio pastato vidinę pusę (kiemą) naudojantis bendra išėjimo kortele, kuri pakabinta prie durų.
2. Į p a r e i g o j u savivaldybės administracijos Bendrųjų reikalų skyriaus vedėją Ritą Vaičiūnienę ir seniūnijų seniūnus:
2.1.  prie įėjimo į įstaigą pateikti informaciją:
2.1.1. apie lankytojų asmens higienos laikymosi būtinybę (rankų higiena, kosėjimo, čiaudėjimo etiketas ir kt.);
2.1.2. jei nėra pertvaros, įstaigoje aptarnaujami tik nosį ir burną dengiančias apsaugos priemones (veido kaukes, respiratorius ar kitas priemones) dėvintys lankytojai;
2.1.3. kad įstaigoje neaptarnaujami lankytojai, turintys ūmių viršutinių kvėpavimo takų infekcijų požymių (pvz., karščiavimas, sloga, kosulys, pasunkėjęs kvėpavimas ir pan.).
2.2. užtikrinti:
2.2.1. kad būtų sudarytos sąlygos tinkamai darbuotojų ir lankytojų higienai ir (ar) dezinfekcijai – prie įėjimo į įstaigą ir sanitarinį mazgą gerai matomoje vietoje pakabinti darbuotojų ir lankytojų rankų dezinfekcijai skirtą priemonę, rankų plovimo ir (ar) dezinfekcijos vaizdines rekomendacijas;
2.2.2. kad darbo patalpos būtų vėdinamos ne rečiau kaip 1 kartą per valandą;
2.2.3. dažnai liečiami paviršiai (durų rankenos, elektros jungikliai, kėdžių atramos ir kt.) būtų valomi paviršiams valyti skirtu valikliu kaip galima dažniau, bet ne rečiau kaip 2 kartus per dieną;
2.2.4. kitą aplinkos valymą ir dezinfekciją atlikti vadovaujantis Rekomendacijomis dezinfekcijai sveikatos priežiūros įstaigose ir ne sveikatos priežiūros patalpose (ne sveikatos priežiūros sektorius, įtarus ar patvirtinus COVID-19 atvejį) (https://sam.lrv.lt/uploads/sam/documents/files/REKOMENDACIJOS%20dezinfekcijai%2020200327%20(1).pdf).
3. P a v e d u savivaldybės administracijos skyriaus vedėjams ir seniūnijų seniūnams su įsakymu supažindinti skyriaus, seniūnijos darbuotojus.
4. P r i p a ž į s t u netekusiu galios Šakių rajono savivaldybės administracijos direktoriaus 2020 m. gegužės 14 d. įsakymą  Nr. AT-389 „Dėl darbo organizavimo tvarkos Šakių rajono savivaldybės administracijoje karantino laikotarpiu nustatymo“ su visais jo pakeitimais ir papildymais.
              Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

Administracijos direktorius 		                                                                  Dainius Grincevičius

